Naval Battle käsiraamat

# Naval Battle käsiraamat

Daniel Molkentin `<molkentin@kde.org>`

Nikolas Zimmermann `<wildfox@kde.org>`

Anton Brondz `<dinolinux@gmail.com>`

reviewer: Frerich Raabe
Tõlge eesti keelde: Marek Laane
Versioon 2.0 (KDE
4.11) (2013-05-05)

Autoriõigus © 2001 Daniel Molkentin

Autoriõigus © 2001 Nikolas Zimmermann

Autoriõigus © 2001 Kevin Krammer

Autoriõiguse märge

Naval Battle on kuulsa laevade pommitamise mängu kehastus KDEs.

Peatükk 1. Sissejuhatus
Sissejuhatus

# Peatükk 1. Sissejuhatus

### Mängu tüüp:

strateegia, lauamäng

### Mängijate arv:

Kaks

Naval Battle on KDE laevade pommitamise mäng. Laevad on asetatud merd kujutavale mänguväljale. Mängijad püüavad kordamööda tabada vastase laevu, teadmata, kus need täpselt asuvad. Mängu võidab mängija, kes hävitab esimesena kõik vastase laevad.

Peatükk 2. Kuidas mängida
Kuidas mängida

# Peatükk 2. Kuidas mängida

### Eesmärk:

uputada kõik vastase laevad, enne kui vastane jõuab uputada kõik sinu laevad.

Naval Battle vajab mängimiseks kaht mängijat, olgu siis teiseks mängijaks arvuti või mõni reaalne mängija võrgus. Arvuti vastu mängimiseks vali kõigepealt olekuriba paremas servas raskusaste ja seejärel klõpsa avaekraanil Üksikmängija või vali seesama käsk menüüst Mäng.

Võrgumängu alustamiseks peab üks mängijatest täitma serveri rolli, milleks tuleb avaekraanil valida Võrgumäng või valida menüükäsk Mäng → Serverimäng.... Avaneb dialoog, mis palub sisestada hüüdnime ja pordi. Tavaliselt pakub Naval Battle ise välja nime, millega oled end sisse loginud, kuid sa võid sisestada sellele väljale, mida soovid. Eelnevalt määratud port peaks üldjuhul sobima. Kui sul tekib aga probleeme, võid valida suvalise vaba pordi ülevalpool porti 1024.

### Märkus

Kui kasutad mõnda muud kui vaikeporti, tuleks seda öelda ka vastasmängijale, sest ühenduse loomiseks peavad mõlemad mängijad kasutama üht ja sama porti.

Teine mängija peab valima avaekraanil Ühendu võrgumänguga või kasutama menüükäsku Mäng → Ühendu mänguga. Ka siin soovitakse teada hüüdnime ning ka siin võid väljapakutu asendada millega tahes. Väljale Masinanimi: tuleb kirjutada serveri nimi (s.t selle mängija masina nimi, kes mängu algatas).

Kui oled valmis, võid mängu alustada. Selleks järgi lihtsalt olekuribale ilmuvaid juhiseid, kus pakutakse välja vihjeid ning soovitusi, mida järgmisena ette võtta. Kui ekraanile vaatad, näed seal kaht ruudustikku ehk niinimetatud “lahinguvälja”. Vasakpoolne kuulub sulle. Sinna saad paigutada oma laevad ja jälgida, mida ja kuidas vastane pommitab. Parempoolne ruudustik kuulubki vastasele. Kui tuleb sinu kord tulistada, pead selleks klõpsama mingil kindlal sektoril (lahinguvälja ruudul), kus sinu arvates võiks asuda vastase laev.

Esmalt tuleb sul aga enda laevad paika panna. Esimesena saab seda teha mängu algataja. Kui ta on valmis saanud, paneb oma laevad paika teine mängija.

Laevade asetamine on imelihtne: selleks tuleb vaid klõpsata ruudul, kuhu soovid laeva asetada. Paika tuleb panna neli laeva: esimene on ühe ruudu pikkune, järgmine kahe ruudu pikkune jne. Klõpsa väljal, kus soovid näha laeva esimest otsa. Vaikimisi asetatakse laevad rõhtsalt, nende pööramiseks 90 kraadi võrra, s.t asetamiseks püstiselt, klõpsa enne asetamist hiire parema nupuga.

Kui laev saab pihta, ilmub nähtavale tuleleek. Laeva uputamiseks pommita pihta saanud ruudu naaberruute. Uputatud laev ilmub nähtavale tuhmilt.

Seejärel võid teha hiire vasaku nupuga klõpsates esimese lasu vastase alale, mis on sinu eest varjatud. Olekuriba näitab, kelle kord on tulistada.

Mängu saab taaskäivitada menüükäsuga Mäng → Käivita mäng uuesti või klahviga F5.

Mängija, kes esimesena hävitab kõik vastase laevad, on võitja.

Peatükk 3. Mängureeglid, strateegia ja nõuanded
Mängureeglid, strateegia ja nõuanded

# Peatükk 3. Mängureeglid, strateegia ja nõuanded

## Reeglid

- Mängija saab tulistada ainult ühe korra vooru jooksul.

- Mängijad peavad asetama kõik oma laevad mänguväljale.

- Asetatud laevu ei saa enam mujale asetada.

- Laev on uputatud, kui pihta on saanud kõik ruudud, mida ta hõivab.

Strateegia ja nõuanded
Strateegia ja nõuanded

## Strateegia ja nõuanded

- Ära aseta laevu kunagi üksteise kõrvale.

- Kui oled laeva tabanud, proovi tulistada naaberruute.

- Proovi asetada laevad mänguvälja servast eemale.

- Väiksemaid laevu on raskem tabada, nii et proovi nad asetada kohta, kus neile võikski olla raskem pihta saada.

- Mõtle enne tulistamist. Tabamus vette ei kasvata just skoori.

Peatükk 4. Menüüd
Menüüd

# Peatükk 4. Menüüd

## Menüükirjed

Mäng → Uus (Ctrl+N)

  Lõpetab aktiivse mängu ja näitab uuesti avaekraani.

Mäng → Käivita mäng uuesti (F5)

  Taaskäivitab mängu.

Mäng → Näita rekordeid (Ctrl+H)

  Näitab seniseid rekordeid.

Mäng → Üksikmängija

  Alustab mängu, kus vastaseks on arvuti.

Mäng → Serverimäng...

  Käivitab serveri, millega teine mängija saab ühendust võtta.

Mäng → Ühendu mänguga...

  Ühendub mängu alustamiseks serveriga.

Mäng → Välju (Ctrl+Q)

  Lõpetab Naval Battle töö.

Seadistused → Hüüdnime muutmine...

  Võimaldab muuta vaikimisi hüüdnime.

Seadistused → Helide esitamine

  Lülitab helide mängimise (tulistamisel) sisse ja välja. Vaikimisi on see sees.

Seadistused → Kokkupuutuvad laevad

  Võimaldab lülitada, kas laevu saab asetada lauale nende vahele üht tühja ruutu jätmata või mitte. Vaikimisi on see lubatud. Kui mängida Naval Battle'i võrgus, tuleks see kindlasti masinas määrata.

Seadistused → Mängulõpu teate näitamine

  Mängu võitmise ja uue rekordi püstitamise korral näidatakse rekordite tabelit. Muidu näidatakse tulemust olekuribal või, kui see valik on sisse lülitatud, ka eraldi dialoogis.

Seadistused → Vasakpoolse alusvõrgu näitamine+Seadistused → Parempoolse alusvõrgu näitamine

  Alusvõrgu nähtavale toomisel on hõlpsam laevu hiirega paika panna.

Seadistused → Raskusaste

  Mängu raskusaste (lihtne, keskmine, raske) avaldab mõju ainult siis, kui mängid arvuti vastu. Raskemal tasemel kasutab tehisintellekt strateegiat laevade paigutamisel ja tulistamisel.

Lisaks on Naval Battle'il tavapärased KDE seadistuste ja abimenüü elemendid, mille kohta leiab rohkem teavet KDE põhialuste käsiraamatu osadest Menüü Seadistused ja Menüü Abi.

Peatükk 5. Korduma kippuvad küsimused
Korduma kippuvad küsimused

# Peatükk 5. Korduma kippuvad küsimused

5.1. Ma ei saa hästi aru, kuidas tulistada. Kas mingeid vihjeid ei saaks?
5.2. Kuidas laeva pöörata?
5.3. Kuidas muuta mängu välimust?

5.1. | Ma ei saa hästi aru, kuidas tulistada. Kas mingeid vihjeid ei saaks?
| Ei, Naval Battle ei kasuta vihjeid.
5.2. | Kuidas laeva pöörata?
| Liiguta laev sinna, kuhu soovid selle asetada, ja klõpsa hiire parema nupuga.
5.3. | Kuidas muuta mängu välimust?
| Teemat ei saa muuta.

Peatükk 6. Autorid ja litsents
Autorid ja litsents

# Peatükk 6. Autorid ja litsents

Naval Battle autoriõigus 2000-2007

Autorid

- Paolo Capriotti `(p.capriotti AT gmail.com)`

- Nikolas Zimmermann `(wildfox AT kde.org)`

- Daniel Molkentin `(molkentin AT kde.org)`

- Kevin Krammer `(kevin.krammer AT gmx.at)`

Kaasautorid

- Johann Ollivier Lapeyre `(johann.ollivierlapeyre AT gmail.com)`

- Eugene Trounev `(irs_me AT hotmail.com)`

- Robert Wadley `(rob AT robntina.fastmail.us)`

- Riccardo Iaconelli `(ruphy AT fsfe.org)`

- Benjamin Adler `(benadler AT bigfoot.de)`

- Nils Trzebin `(nils.trzebin AT stud.uni-hannover.de)`

- Elmar Hoefner `(elmar.hoefner AT uibk.ac.at)`

Dokumentatsiooni uuendamine KDE 3.4 tarbeks: Brian Beck `(brian.beck AT mchsi.com)`

Dokumentatsiooni uuendamine KDE 4 tarbeks: Elisa Tonello `(elisa.tonello AT gmail.com)`

Tõlge eesti keelde: Marek Laane `(bald AT smail.ee)`

Käesolev dokumentatsioon on litsenseeritud vastavalt GNU Vaba Dokumentatsiooni Litsentsi tingimustele.

Käesolev programm on litsenseeritud vastavalt GNU Üldise Avaliku Litsentsi tingimustele.

Lisa A. Paigaldamine
Paigaldamine

# Lisa A. Paigaldamine

Naval Battle on osa KDE projektist http://www.kde.org/.

Naval Battle asub paketis kdegames KDE projekti peamises FTP saidis ftp://ftp.kde.org/pub/kde/.

## Kompileerimine ja paigaldamine

Et Naval Battle oma süsteemis kompileerida ja paigaldada, anna Naval Battle baaskataloogis järgmised käsud:

    % ./configure
    % make
    % make install

Kuna Naval Battle kasutab autoconf'i ja automake'i, ei tohiks kompileerimisel probleeme esineda. Kui neid siiski ette tuleb, anna sellest palun teada KDE meililistides.